CELEX: 62015TB0603
Language: sl
Date: 2017-03-27 00:00:00
Title: Zadeva T-603/15: Sklep Splošnega sodišča z dne 27. marca 2017 – Frank/Komisija (Ničnostna tožba — Okvirni program za raziskave in inovacije Obzorje 2020 — Razpisi za zbiranje predlogov in povezane dejavnosti iz naslova delovnega programa ERC 2015 — Sklep ERCEA, s katerim je bil predlog, ki ga je posredovala tožeča stranka, razglašen za neustrezen — Sklep zaradi molka Komisije, s katerim je bila zavrnjena upravna pritožba v zvezi s sklepom ERCEA — Napačno imenovanje tožene stranke — Nedopustnost)

6.6.2017   
            
            
               SL
            
            
               Uradni list Evropske unije
            
            
               C 178/19
            
         Sklep Splošnega sodišča z dne 27. marca 2017 – Frank/Komisija
   (Zadeva T-603/15) (1)
   
   ((Ničnostna tožba - Okvirni program za raziskave in inovacije Obzorje 2020 - Razpisi za zbiranje predlogov in povezane dejavnosti iz naslova delovnega programa ERC 2015 - Sklep ERCEA, s katerim je bil predlog, ki ga je posredovala tožeča stranka, razglašen za neustrezen - Sklep zaradi molka Komisije, s katerim je bila zavrnjena upravna pritožba v zvezi s sklepom ERCEA - Napačno imenovanje tožene stranke - Nedopustnost))
   (2017/C 178/25)
   Jezik postopka: nemščina
   
      Stranki
   
   
      Tožeča stranka: Regine Frank (Bonn, Nemčija) (zastopniki: najprej W. Trautner, nato E. Niitväli, M. Reysen, nato E. Niitväli, M. Reysen in S. Wachs, ter nazadnje S. Conrad, odvetniki)
   
      Tožena stranka: Evropska komisija (zastopnika: R. Lyal in B. Conte, agenta)
   
      Predmet
   
   Predlog na podlagi člena 263 PDEU za razglasitev ničnosti sklepa Izvajalske agencije Evropskega raziskovalnega sveta (ERCEA) z dne 5. junija 2015, ki se v okviru programa „ERC starting grant“ nanaša na predlog št. 680151, ki ga je podala tožeča stranka, za katerega ni bila dana pozitivna ocena v prvi fazi in ki ni bil pripuščen v preizkus v drugi fazi, in sklepa zaradi molka Komisije, s katerim je bila zavrnjena upravna pritožba, ki jo je tožeča stranka vložila na podlagi člena 22(1) Uredbe Sveta (ES) št. 58/2003 z dne 19. decembra 2002 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (UL, posebna izdaja v slovenščini, poglavje 1, zvezek 4, str. 235).
   
      Izrek
   
   
               1.
            
            
               Tožba se kot nedopustna zavrže.
            
         
               2.
            
            
               Regine Frank in Evropska komisija nosita svoje stroške.
            
         
      (1)  UL C 48, 8.2.2016.